Da Ort is erstmois im Joar 782 in a Schenkungsurkund an des Bistum Freising ois "Adalhelmshusir" erwähnt worn. Adelzhausen ghert spada zum Rentamt Minga und vom Landgricht Aichach vom Kurfiarschdntum Bayern. Im Zug vo de Vawoitungsreformen im Kinereich Bayern is mit am Gmoa-Edikt vo 1818 de heitige Gmoa entstandn. In und in da Nachan vo Adelzhausen existiern, wenn aa nur no ois Bodendenkmäla, de Reste vo vaschiedene mittloiterlicher Bauwerk.